*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*144. számú előterjesztés*

Bátaszék Város Önkormányzat Képviselő-testületének 2022. augusztus 31-én

16 órakor megtartandó ülésére

a Bát- Kom 2004 Kft. közfeladat- ellátási szerződésének V. számú módosítása

|  |
| --- |
| **Előterjesztő:** Dr. Bozsolik Róbert polgármester**Készítette**: Pap Péter ügyvezető  **Törvényességi ellenőrzést végezte:** ----------------------**Tárgyalja:**PG Bizottság: 2022. 08. 30. |

**Tisztelt Képviselő- testület!**

A 2022. június 22.-ei testületi ülésen a 152/2022. (VI. 22.) önkormányzati határozattal döntés született a 0803/1 hrsz. és 0806 hrsz. ingatlanon lévő földút részleges helyreállításáról. A T. Képviselő- testület a földút 1. szakaszának helyreállítására 2.600.000,-Ft összegű forrást biztosított az önkormányzat 2022. évi költségvetésének terhére, valamint felhatalmazta a polgármestert, hogy a megnevezett utakat használó és velük szomszédos ingatlan tulajdonosokkal folytasson tárgyalást a költségekhez történő hozzájárulásuk érdekében. Az érintett ingatlan tulajdonosok egyike sem jelent meg az előre összehívott egyeztető megbeszélésen.

Tekintettel arra, hogy a Bát- kom 2004 Kft.-vel 2021. január 28-án megkötött közfeladat-ellátási szerződés (továbbiakban: Szerződés) 2. pont a) alpontja szerint a Kft. által ellátandó közfeladatok közé tartozik a településüzemeltetésen belül a helyi közutak és tartozékainak kialakítása és fenntartása, javasoljuk a 0803/1 hrsz. és 0806 hrsz. ingatlanon lévő földút részleges helyreállítása feladat végrehajtása érdekében a Szerződés módosításával a forrás átadását.

**Határozati javaslat:**

**a BÁT-KOM 2004 Kft.-vel megkötött közfeladat-ellátási szerződés V. számú módosításának jóváhagyására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva - a BÁT-KOM 2004 Kft.-vel 2021. január 28-án megkötött közfeladat- ellátási szerződés V. módosítását – a határozat melléklete szerinti tartalommal – jóváhagyja.

*Határidő:* 2022. szeptember 1.

*Felelős:* Dr. Bozsolik Róbert polgármester

 (a szerződések aláírásáért)

*Határozatról értesül:* Pap Péter ügyvezető

 Bátaszéki KÖH pénzügyi iroda

 irattár